चिदंबरम ने कहा कि भारतीय रिजर्व बैंक के अनुच्छेद सात को लागू करने का मतलब है कि अर्थव्यवस्था को लेकर स्थिति गंभीर है और सरकार इस बारे में कुछ तथ्य छिपा रही है। उन्होंने बुधवार को एक के बाद एक ट्वीट कर कहा कि रिपोर्ट आ रही है कि सरकार ने रिजर्व बैंक अधिनियम के अनुच्छेद सात को लागू कर दिया है और इसके तहत रिजर्व बैंक को निर्देश जारी किए गए हैं। मुझे डर है कि कहीं आज और बुरी खबरें ना आएं।